**Қонуни ҷумҳурии тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи илм ва сиёсати давлатӣ оид ба илму техника»**

Қарори

Маҷлиси намояндагони Маҷлиси Олии Ҷумҳурии Тоҷикистон

Дар бораи қабул кардани Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи илм ва сиёсати давлатӣ оид ба илму техника»

Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи илм ва сиёсати давлатӣ оид ба илму техника» қабул карда шавад.

 **Раиси Маҷлиси намояндагони**

**Маҷлиси Олии Ҷумҳурии Тоҷикистон Ш. ЗУҲУРОВ**

**ш.Душанбе, 22 майи соли 2013 №1189**

Қарори

Маҷлиси миллии Маҷлиси Олии Ҷумҳурии Тоҷикистон

Дар бораи Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи илм ва сиёсати давлатӣ оид ба илму техника»

Маҷлиси миллии Маҷлиси Олии Ҷумҳурии Тоҷикистон Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи илм ва сиёсати давлатӣ оид ба илму техника»-ро баррасӣ намуда, **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи илм ва сиёсати давлатӣ оид ба илму техника» ҷонибдорӣ карда шавад.

 **Раиси Маҷлиси миллии**

**Маҷлиси Олии Ҷумҳурии Тоҷикистон М.Убайдуллоев ш. Душанбе, 4 июли соли 2013 № 540**

**Моддаи 1**. Ба Қонуни Ҷумҳурии Тоҷикистон аз 21 майи соли 1998 «Дар бораи илм ва сиёсати давлатӣ оид ба илму техника» (Ахбори Маҷлиси Олии Ҷумҳурии Тоҷикистон, с. 1998, №10, мод.94; с. 2004, №5, мод.336; с.2007, №7, мод. 697; с. 2008, №12, қ.2, мод.1011) тағйиру иловаҳои зерин ворид карда шаванд:

1. Номи Қонун бо ҳарфҳои калон навишта шавад.

2. Сархатҳо бо аломати дефис «-» ишора карда шаванд.

3. Дар моддаи 2:

- қисми якум дар таҳрири зайл ифода карда шавад:

«Мафҳумҳои асосие, ки дар Қонуни мазкур истифода мешаванд:»;

- сархати якум дар таҳрири зайл ифода карда шавад:

**«- фаъолияти илмӣ (фаъолияти илмию таҳқиқотӣ)** – фаъолиятест, ки баҳри аз худ кардан ва татбиқ намудани донишҳои нав, аз ҷумла таҳқиқотҳои илмии бунёдӣ ва амалӣ равона карда шудааст;»;

- дар сархатҳои сеюм, чорум, панҷум, шашум, ҳафтум, ҳаштум ва нуҳум аломати нуқта ва калимаҳои «Фаъолияти», «Коркардҳои», «Сиёсати», «Натиҷаи», «Маҳсули», ва «Грантҳо» мувофиқан ба аломати нуқтавергул «;» ва калимаҳои «фаъолияти», «коркардҳои», «сиёсати», «натиҷаи», «маҳсули» ва «грантҳо» иваз карда шаванд;

- сархати даҳум бо мазмуни зайл илова карда шавад:

**«- субъектҳои фаъолияти илмӣ ва илмию техникӣ** – шахсони воқеӣ ва ҳуқуқие, ки фаъолияти асосии онҳо ба дарёфт, кашф ва истифодаи дастовардҳои нави илмӣ ва илмию техникӣ равона карда шудааст.».

4. Дар қисми дуюми моддаи 3:

- дар сархати шашум аломати нуқта ба аломати нуқтавергул «;» иваз карда шавад;

- сархати ҳафтум бо мазмуни зайл илова карда шавад:

«- фаъолияти инноватсионии субъектҳои илмӣ ва илмию техникиро дастгирӣ менамоянд.».

5. Дар қисми даҳуми моддаи 4 калимаи «координацияи» ба калимаи «ҳамоҳангсозии» иваз карда шавад.

6. Дар моддаи 5:

- ба қисми нуҳум баъд аз калимаҳои «ихтиёрдорӣ кардани» калимаҳои «молу мулки» илова карда шаванд;

- дар қисмҳои даҳум ва сенздаҳум калимаҳои «базаи» ва «базаҳои» мувофиқан ба калимаҳои «заминаи» ва «заминаҳои» иваз карда шаванд;

- дар қисми чордаҳум калимаҳои «Мақомоти ҳокимияти иҷроияи» ба калимаҳои «Мақомоти иҷроияи ҳокимияти давлатии» иваз карда шаванд.

7. Дар моддаи 6;

- номи модда дар таҳрири зайл ифода карда шавад:

**«Моддаи 6. Академияи илмҳои Ҷумҳурии Тоҷикистон ва академияҳои соҳавии илмҳо»;**

- дар қисмҳои дуюм, даҳум ва ёздаҳум калимаҳои «Академияҳои илмҳо», «академияҳои илмҳо» мувофиқан ба калимаҳои «Академияи илмҳои Ҷумҳурии Тоҷикистон ва академияҳои соҳавии илмҳо» иваз карда шаванд;

- дар қисми нуҳум калимаҳои «Академияҳои илмҳо» ва «медиҳад» мувофиқан ба калимаҳои «Академияи илмҳои Ҷумҳурии Тоҷикистон ва академияҳои соҳавии илмҳо» ва «медиҳанд» иваз карда шаванд;

- дар қисми шашум калимаҳои «координацияи ин» ба калимаҳои «ҳамоҳангсозии ҳамин» иваз карда шаванд.

8. Дар моддаи 7:

- дар қисми дуюм калимаи «интеграцияи» ба калимаи «ҳамгироии» иваз карда шавад;

- дар сархати дуюми қисми чорум калимаи «амволи» ба калимаҳои «молу мулки» иваз карда шавад;

- дар қисми панҷум калимаҳои «академияҳои илмҳо» ва «таъин (интихоб) карда мешаванд» мувофиқан ба калимаҳои «Академияи илмҳои Ҷумҳурии Тоҷикистон ва академияҳои соҳавии илмҳо» ва «ба вазифа таъин ва аз вазифа озод карда мешаванд» иваз карда шаванд.

9. Дар қисмҳои якум ва чоруми моддаи 8 ва қисми дуюми моддаи 9 калимаҳои «истеъмолкунандагони», «истеъмолкунандагон» мувофиқан ба калимаҳои «истифодабарандагони», «истифодабарандагон» иваз карда шаванд.

10. Дар қисми сеюми моддаи 8 ва қисми якуми моддаи 10 калимаи «ҳақ» ба калимаи «ҳуқуқ» иваз карда шавад.

11. Дар моддаи 11:

- дар қисми якум калимаҳои «сиёсати илмию техникӣ» ба калимаҳои «сиёсати давлатӣ оид ба илму техника» иваз карда шаванд;

- сархати чоруми қисми дуюм дар таҳрири зайл ифода карда шавад:

«-ҳамгироии фаъолияти илмӣ, илмию техникӣ ва таълимӣ дар асоси шаклҳои гуногуни иштироки кормандон, аспирантон ва донишҷӯёни муассисаҳои таълимии таҳсилоти олии касбӣ дар таҳқиқотҳои илмӣ ва коркардҳои озмоишӣ ба воситаи барпо кардани комплексҳои таълимию илмӣ дар заминаи муассисаҳои таълимии таҳсилоти олии касбӣ, ташкилотҳои (ё муассисаҳои) илмии Академияи илмҳои Ҷумҳурии Тоҷикистон ва академияҳои соҳавии илмҳо, ки мақоми давлатӣ доранд, инчунин ташкилотҳои (ё муассисаҳои) илмии вазоратҳо ва дигар мақомоти иҷроияи ҳокимияти давлатӣ;»;

- дар сархатҳои ҳафтум ва ҳаштуми қисми дуюм калимаҳои «навоварӣ (инноватсионӣ)» ва «навоварӣ» ба калимаи «инноватсионӣ» иваз карда шаванд.

12. Сархати ҳафтуми моддаи 13 дар таҳрири зайл ифода карда шавад:

«- таъсиси муассисаҳои давлатии илмӣ, фондҳо ва ташкилотҳои ҷумҳуриявӣ, ташкил, мутобиқкунонӣ ва ҳамоҳангсозии фаъолияти инфрасохтори илмӣ ва илмию техникӣ;».

13. Дар моддаи 19:

- дар номи модда пас аз калимаи «техникӣ» аломати нуқта гузошта шавад;

- дар қисми дуюми калимаҳои «дигари» ва «ғайримамнӯъ» мувофиқан ба калимаҳои «дигаре, ки» ва «манъ карда нашудаанд,» иваз карда шаванд.

14. Дар моддаи 21:

- номи модда дар таҳрири зайл ифода карда шавад:

**«Моддаи 21. Фаъолияти илмии шахсони воқеӣ ва ҳуқуқии хориҷӣ дар ҳудуди Ҷумҳурии Тоҷикистон»;**

- дар матни модда калимаҳои «Фаъолияти ташкилотҳои илмии хориҷӣ ва олимони хориҷӣ» ба калимаҳои «Фаъолияти илмии шахсони воқеӣ ва ҳуқуқии хориҷӣ» иваз карда шаванд.

15. Номи боби 7 бо ҳарфҳои калон навишта шавад.

**Моддаи 2.** Қонуни мазкур пас аз интишори расмӣ мавриди амал қарор дода шавад.

 **Президенти**

**Ҷумҳурии Тоҷикистон Эмомалӣ Раҳмон**

**ш.Душанбе, 22 июли соли 2013 № 1007**

Рӯзномаи «Садои мардум» №97-99 (3082-3084) аз 1 августи соли 2013